แป้งแชมพูแห้ง ผลิตภัณฑ์จากข้าว
สรรพคุณของข้าวไม่ได้เป็นเพียงแค่อาหารหลักของคนไทยเท่านั้น การศึกษาวิจัยค้นคว้า สามารถนำข้าวไปแปรรูปเป็นสินค้าได้มากมายอเนกอนันต์ล่าสุด กองพัฒนาผลิตภัณฑ์ข้าว กรมการข้าว ได้นำแป้งจากข้าวมาผลิตเป็นแชมพูแห้ง (DRY Shampoo) สระผมให้สะอาดได้โดยไม่ต้องใช้น้ำ,ความคิดนี้เริ่มมาจาก ที่ผ่านมาเราได้ร่วมทำวิจัยกับภาคเอกชน ประสบความสำเร็จในการนำข้าวเจ้ามาทำเป็นแป้งผัดหน้า แป้งโรยตัวสำหรับเด็ก ที่มีคุณสมบัติดีกว่าแป้งฝุ่นทั่วไป ที่มีทัลคัมหรือฝุ่นแป้งจากหิน ที่ใช้ไปนานๆ จะมีผลต่อสุขภาพเข้าไปสะสมในร่างกาย แต่แป้งจากข้าวปลอดภัยไม่มีการสะสมในร่างกาย ที่สำคัญแป้งจากข้าวมีคุณสมบัติดูดซับไขมันได้ดี แม้แต่ผู้ชายที่ออกรอบตีกอล์ฟ ทาหน้าด้วยแป้งโรยตัวเด็ก ตีกอล์ฟได้ทั้งวันหน้าไม่มัน,ผลจากตรงนี้ ทางทีมงานวิจัยของเราได้สังเกตเห็นผู้ป่วยหนักต้องนอนซมอยู่กับเตียงตามโรงพยาบาล ไม่สามารถสระผมได้ จะสระแต่ละครั้งวุ่นวายและยุ่งยาก ประกอบกับปัจจุบันการเดินทางโดยสารเครื่องบิน มีกฎห้ามนำของเหลวขึ้นเครื่องบิน เดินทางไปต่างประเทศที่มีอากาศหนาว สระผมลำบาก จึงคิดว่าน่าจะนำแป้งจากข้าวมาทำเป็นแชมพูแห้ง ที่ยังไม่มีใครคิดทำมาก่อน,นายกฤษณพงษ์ ศรีพงษ์พันธุ์ ผอ.กองพัฒนาผลิตภัณฑ์ข้าว เล่าถึงที่มาของผลิตภัณฑ์ใหม่ล่าสุด ที่ผ่านการผลิตและทดลองใช้มากว่า 1 ปี ปรากฏว่าได้ผลดีเป็นที่ชื่นชอบของพยาบาลเป็นอย่างยิ่ง เพราะสระผมให้ผู้ป่วยได้ง่ายขึ้น จากเดิมต้องใช้เวลานานเกือบชั่วโมงกว่าจะเสร็จ เพราะต้องทั้งสระทั้งไดร์ผมให้ เพื่อไม่ให้ผู้ป่วยประสบปัญหาปอดบวม แต่ใช้แป้งแชมพูปรากฏว่า สระแค่ 5 นาทีก็เสร็จแล้ว,คนทั่วไปก็เช่นกัน แค่เอาผงแป้งมาโรยบนหัว ขยี้ผมแล้วใช้หวีผมสางออก เพียงแค่นี้ก็สะอาดแล้ว เพราะแป้งจากข้าวจะได้ดูดซับไขมันจากหนังศีรษะและเส้นผมออกไปได้หมด ที่สำคัญสระแบบนี้ผมยังไม่พันกันเหมือนสระด้วยน้ำ,สำหรับกระบวนการผลิต นายกฤษณพงษ์ เผยว่า เริ่มจากการนำ แป้งสตาร์ช (STARCH) หรือแป้งจากที่ผ่านกระบวนการสกัดโปรตีนและไขมันออกไปให้หมดจนได้แป้งบริสุทธิ์ มาผสมกับผงฟู หรือเบกกิ้งโซดา เพื่อให้มีคุณสมบัติช่วยกำจัดสารเคมีและสารพิษได้ด้วย และผสมด้วยไอรอนออกไซด์ หรือสีธรรมชาติสำรับผสมแป้ง ทั้งนี้เพื่อให้แป้งแชมพูมีสีเหมือนผมธรรมชาติ มีทั้งสีดำสำหรับผมทั่วไป สีทอง สีส้ม สำหรับผมย้อม,จากนั้นนำส่วนผสมทั้ง 3 อย่าง มาปั่นผสมให้เข้ากัน โดยใช้เทคนิคพิเศษเมื่อส่วนผสมเข้ากันดีแล้ว ทิ้งให้ส่วนผสมที่ได้พักตัว ถึงจะนำไปบรรจุลงกระป๋องแป้งก่อนนำไปใช้งานได้,แชมพูแห้ง ผลิตภัณฑ์ใหม่จากข้าว สามารถหาชมและสัมผัสกันได้ในงานเทศกาลของขวัญจากข้าว คืนความสุขให้ประชาชนส่งท้ายปี ในวันที่ 21–25 ธ.ค.นี้ ณ กรมการข้าว ทุ่งบางเขน.,ชาติชาย ศิริพัฒน์
สรรพคุณของข้าว ไม่ได้เป็นเพียงแค่อาหารหลักของคนไทยเท่านั้น การศึกษาวิจัยค้นคว้า สามารถนำข้าวไปแปรรูปเป็นสินค้าได้มากมายอเนกอนันต์ล่าสุด กองพัฒนาผลิตภัณฑ์ข้าว กรมการข้าว ได้นำแป้งจากข้าวมาผลิตเป็นแชมพูแห้ง (DRY Shampoo)
แป้งแชมพูแห้ง,ผลิตภัณฑ์จากข้าว,ชาติชาย ศิริพัฒน์,DRY Shampoo,กฤษณพงษ์ ศรีพงษ์พันธุ์,แป้งสตาร์ช,STARCH,แชมพูแห้ง,ข่าว,ข่าวเกษตร,ไทยรัฐฉบับพิมพ์